જાન્યુઆરીમાં હૉસ્પિટલમાંથી રજા લઈને ઘરે આવેલા જાણીતા હાસ્યલેખક અને સુપરહિટ ટીવી-સિરિયલ ‘તારક મેહતા કા ઉલ્ટા ચશ્મા’ના સર્જક તારક મહેતાએ ‘મિડ-ડે’ સાથેની વાતચીતમાં કહ્યું હતું કે ‘ટપુ મોટો થાય અને પત્રકાર પોપટલાલનાં મૅરેજ થાય એવું હું જરાય નથી ઇચ્છતો. પાત્રો જે મુજબનાં છે એ મુજબનાં જ રહેવાં જોઈએ. ૪૦ વર્ષથી આ સિરીઝ હું લખું છું તો સ્વાભાવિક રીતે એમાં પણ એ કૅરૅક્ટરોને મોટાં કરવાની તક હતી, પણ એમ ન કરીને મેં એ કૅરૅક્ટરિસ્ટિક અને એની વર્તણૂક અકબંધ રહેવા દીધાં. આવું કરવા માટેનાં અઢળક કારણો હતાં.’